钦定古今图书集成/理学汇编/字学典/第095卷 > 左伯
## 钦定古今图书集成/理学汇编/字学典/第095卷 > 左伯

按《四体书势》，汉末左子邑小与淳、鹄不同，然亦有名。
按《书断》，左伯字子邑，东莱人。特工八分，名与毛弘等
列，小异于邯郸。淳亦擅名汉末，尤甚能作纸。汉兴，用
纸代简。至和帝时，蔡伦工为之，而子邑尤得其妙。故
萧子良《答王僧虔书》云：“左伯之纸，妍妙辉光。仲将之
墨，一点如漆。伯英之笔，穷神尽思。妙物远矣，邈不可”
追。然《子邑》之《八分》，亦犹《斤山》之文皮，即东北之美者
也。